Odense Adresse-Contoirs Efterretninger, 1835-11-15
Fædrelandet. Provindsialstænderne. J den sjællandske &c. Stænderforsamlings Møde den 30 f. M. oplæstes og vedtoges Forsamlingens Betænkninger i Sagerne angaaende Lovudkastet, om Forhøielse i Godtgjørelse for Dommerkorn og Udkastet, angaaende Diætpenge og Befordring for Sættedommere. Sagerne: 1) om Processens Form i Skovforbrydelsessager; 2) om Udvidelse af adskillige Anordninger til at gjælde for Island; og 3) om Gjerder og Tuers Jevning paa Jsland bleve sidste Gang foretagne og endeligen afgjorte. Derefter foredrog Justitsraad Salicath et Forslag til en Petition angaaende Oprettelsen af et Handelstribunal, der henvistes til en Committee: Prokurator Haagen, Viinhandler Hansen og Agent Hammerich. - Om en Committee skulde nedsættes for at prøve et Forslag til en Petition og Forandringer i den bestaaende Jagtlovgivning, af Brændeviinsbrænder J. Sidenius, stilledes til Afstemning med Kugler, hvorved da med 49 Stemmer imod 6 antoges, at en Committee skulde vælges. Til at udgjøre denne valgtes den 2d. Kammerraad Drewsen, Grev Rewentlou, Kammerjunker Scavenius, Sognefoged Hans Christensen og Grev Ahlefeldt. - Mødet den 2 Novbr. aabnede den kongelige Commissarius ved at underrette Forsamlingen om, at han havde udført det glædelige Hverv, som sidstafvigte 28 Octbr. var blevet ham overdraget, idet han nemlig først havde frembaaret Forsamlingens Lykønskning i Anledning af denne Festdag for Hs. Majestæt Kongen og siden havt den Lykke at fremstille sig for Hs. Maj. 2de Dronningen, for personligen at tolke Allerhøistsamme de forsamlede Provindsialstænders Følelser og Ønsker for Hendes Liv og Velgaaende. Begge Deres Majestæter havde paa en særdeles naadefuld Maade modtaget dette nye Beviis paa Provindsialstændernes Hengivenhed. - Derefter skredes til Dagens Orden. Sagen angaaende Bestemmelser af Grosserernes Handelsret blev foretaget til endelig Behandling og afgjort, hvorom det nærmere vil følge. Ligeledes foretoges til endelig Behandling Sagerne angaaende Udvidelse af nogle Anordninger til at gjælde for Færøerne, og angaaende et Sportelreglement for Færøerne, hvilke begge afgjordes efter Committeernes Betænkning. Endeligen foredrog Proprietair Tutein et Forslag til en Petition, der gik ud paa: at det maatte behage Hs. Majestæt Kongen at sammenkalde nogle oplyste Mænd fra forskellige Deele, af Riget til at tage Danmark finantsielle Tilstand under nøieste Overveielse og fornemmelig rette deres Formaal paa, hvorledes et bedre Forhold imellem Statens Udgift og Jndtægt kan tilveiebringes, uden at betynge Folket med yderligere Byrder end dem, der allerede paahvile det og at, forsaavidt de Andragender, som fra disse Mænd, maatte indkomme, gik ud paa at gjøre nogen Forandring, i de Folket paa hvilende Byrder eller Forpligtelser, det da maatte behage Hs. Majestæt Kongen, overeensstemmende med Aanden og Formaalet af Forordn. af 28 Mai 1831, forinden Han tager nogen endelig Beslutning, allernaadigst først at lade indhente Stændernes Betænkning." Den kongelige Commissarius fandt sig foranlediget til at give en Fremstilling af Skatternes og Afgifternes Størrelse i Danmark nu og i Fortiden, med flere Oplysninger til en rigtig Vurdering af Landets finantsielle Forfatning, idet han derhos forbeholdt sig at meddele den Committee, der maatte blive nedsat i Anledning af dette Forslag, sine yderligere bemærkninger og samme Gjenstand. Det vedtoges, at en Committee skulde prøve Forslaget; men da flere Forslag om samme Gienstand vare anmeldte, besluttede man, at disse Andragender først skulde foredrages, for at det derefter kunde tages under Overveielse, om ikke samtlige disse Forslag kunde blive at undersøge af en og samme Committee. Offentlige Foranstaltninger. Under 4 d. er Premierlieutenant ved det tredie jydske Jnfanterie=Regiment, H. J. v. Sidelmann, udnævnt til Ridder af Dannebrogen.